**DĖL ROKIŠKIO RAJONO SAVIVALDYBĖS PEDAGOGINĖS PSICHOLOGINĖS TARNYBOS NUOSTATŲ PATVIRTINIMO**

2018 m. rugsėjo 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 3 dalies 1 punktu, Lietuvos Respublikos švietimo įstatymo 43 straipsnio 4 dalimi, Savivaldybių pedagoginių psichologinių tarnybų pavyzdiniais nuostatais, patvirtintais Lietuvos Respublikos švietimo ir mokslo ministro 2003 m. gruodžio 24 d. įsakymu Nr. ISAK-1880 „Dėl savivaldybių pedagoginių psichologinių tarnybų pavyzdinių nuostatų“, Pedagoginių psichologinių tarnybų darbo organizavimo tvarkos aprašu, patvirtintu Lietuvos Respublikos švietimo ir mokslo ministro 2017 m. rugpjūčio 30 d. įsakymu Nr. V-662 „Dėl pedagoginių psichologinių tarnybų tvarkos aprašo patvirtinimo“ Rokiškio rajono savivaldybės taryba n u s p r e n d ž i a:

1. Patvirtinti Rokiškio rajono savivaldybės pedagoginės psichologinės tarnybos nuostatus nauja redakcija (pridedama).
2. Įgalioti Rokiškio rajono savivaldybės pedagoginės psichologinės tarnybos direktorę Ireną Zabulienę pasirašyti patvirtintus Rokiškio rajono savivaldybės pedagoginės psichologinės tarnybos nuostatus ir teisės aktų nustatyta tvarka įregistruoti juos Juridinių asmenų registre.
3. Pripažinti netekusiais galios Rokiškio rajono savivaldybės pedagoginės psichologinės tarnybos nuostatus, patvirtintus Rokiškio rajono savivaldybės tarybos 2016 m. balandžio 29 d. sprendimo Nr. TS-109 „Dėl Rokiškio rajono savivaldybės pedagoginės psichologinės tarnybos nuostatų patvirtinimo“ 1 punktu.

Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Jolita Geidanienė

**DĖL TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS PEDAGOGINĖS PSICHOLOGINĖS TARNYBOS NUOSTATŲ PATVIRTINIMO“**

**AIŠKINAMASIS RAŠTAS**

2018 m. rugsėjo 28 d.

Rokiškis

**Parengto sprendimo** **projekto tikslas ir uždaviniai.** Patvirtinti Rokiškio rajono savivaldybės pedagoginės psichologinės tarnybos nuostatus.

**Šiuo metu esantis teisinis reglamentavimas.** Lietuvos Respublikos vietos savivaldos įstatymo 16 straipsnio 4 dalis, 18 straipsnio 1 dalis, Lietuvos Respublikos biudžetinių įstaigų įstatymo 4 straipsnio 3 dalies 1 punktas, Lietuvos Respublikos švietimo įstatymo 43 straipsnio 4 dalis, Savivaldybių pedagoginių psichologinių tarnybų pavyzdiniai nuostatai, patvirtinti Lietuvos Respublikos švietimo ir mokslo ministro 2003 m. gruodžio 24 d. įsakymu Nr. ISAK-1880 „Dėl Savivaldybių pedagoginių psichologinių tarnybų pavyzdinių nuostatų“, Pedagoginių psichologinių tarnybų darbo organizavimo tvarkos aprašas, patvirtintas Lietuvos Respublikos švietimo ir mokslo ministro 2017 m. rugpjūčio 30 d. įsakymu Nr. V-662 „Dėl Pedagoginių psichologinių tarnybų tvarkos aprašo patvirtinimo“.

**Sprendimo projekto esmė.** Parengti Rokiškio rajono savivaldybės pedagoginės psichologinės tarnybos nuostatų naują redakciją, kurie atitiktų Lietuvos Respublikos įstatymų ir kitų teisės aktų reikalavimus.

**Galimos pasekmės priėmus siūlomą tarybos sprendimo projektą:**

teigiamos – parengti nauji nuostatai atitiks Lietuvos Respublikos įstatymų ir kitų teisės aktų reikalavimus;

neigiamų pasekmių priėmus sprendimą nenumatoma.

**Kokia sprendimo nauda Rokiškio rajono gyventojams.** Tiesioginės naudos nėra.

**Finansavimo šaltiniai ir lėšų poreikis.** Papildomos biudžeto išlaidos – nuostatų įregistravimas Juridinių asmenų registre.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalimi numatytais veiksniais.

Švietimo skyriaus vyriausioji specialistė Jolita Geidanienė